text: Vit hava leingi arbeitt fyri einari smidligari barsilsskipan, sum hóskar betri til barnafamiljur í 2022. Hava fleiri ferðir lagt uppskot fram um tað. Koma vit í samgongu nú, ynskja vit at gera millum annað hesar broytingarnar í barsilsskipanini:
text: #000004
text: Klippikortsskipan, har foreldrini sjálvi gera av, nær tey brúka sínar løntu barsilsvikur. Klippikortið kann nýtast yvir tvey ár, og samskipast við arbeiði, um familjan ynskir tað.
  Betri umstøður til foreldur at præmaturum børnum, har barsilin ikki byrjar fyrr enn við heimkomu av sjúkrahúsi.
  Betri umstøður til lesandi og sjálvstøðug vinnurekandi.
  Foreldrini bæði kunnu velja at vera í barsilsfarloyvi í senn.
  Fólk, sum fara av landinum í arbeiðsørindum í avmarkað tíðarskeið, skulu ikki missa uppsavnaði rættindi.
  Fullan barsil fyri hvørt barnið hjá tvíburarforeldrum.
text: #000005
text: Tíðin er búgvin at hugsa annað, enn bara at leingja barsilsfarloyvið. Vit mugu nýhugsa skipanina og gera hana betri og smidligari fyri øll foreldur og serliga fyri børnini. Við Flexbarsil verður barnið sett í fokus og vit fáa betri møguleika at fáa familjulív og arbeiðslív at hanga saman.
text: #000006